wannaphong/clean_thaiwikipedia huggingface dataset:
# หมู่บ้านกกค้อ
หมู่บ้านกกค้อBan Kok Kho <small>หมู่บ้านกกค้อ หมู่ที่ 3ข้อมูลทั่วไปหมู่1,3ตำบลนากลางอำเภอนากลางจังหวัดหนองบัวลำภูรหัสไปรษณีย์39170การปกครองผู้ใหญ่บ้านหมู่ที่ 1 นายจำนงค์ คุณนามหมู่ที่ 3 นายอดุลย์ บุญเกษมข้อมูลสถิติพื้นที่-ประชากรหมู่ที่ 1  854 คนหมู่ที่ 3 575 คน

หมู่บ้านกกค้อ หรือ ตลาดกกค้อ หรือ ชุมชนโคกสีกา เป็นหมู่บ้านหนึ่งในตำบลนากลาง อำเภอนากลาง จังหวัดหนองบัวลำภู เป็นหมู่บ้านที่อยู่ในเขตเทศบาลตำบลนากลางครอบคลุมทั้งหมด

 ข้อมูลทั่วไป 
 ที่ตั้งและอาณาเขต 
หมู่บ้านกกค้อ ตั้งอยู่ทางทิศตะวันออกของที่ว่าการอำเภอนากลาง มีอาณาเขตติดต่อกับเขตการปกครองข้างเคียงดังต่อไปนี้
บ้านกกค้อ หมู่ที่ 1
ทิศเหนือ ติดต่อกับ บ้านศิริชัย หมู่ที่ 13 ตำบลนากลาง
ทิศตะวันออก ติดต่อกับ บ้านสุขสวัสดิ์พัฒนา หมูที่ 16 ตำบลนากลาง
ทิศใต้  ติดต่อกับ บ้านหนองหญ้าปล้อง หมู่ที่ 11 ตำบลนากลาง
ทิศตะวันตก ติดต่อกับ บ้านภูน้อย หมู่ที่ 6 ตำบลนากลาง
บ้านกกค้อ หมู่ที่ 3
ทิศเหนือ ติดต่อกับ บ้านกกค้อ หมู่ที่ 1 ตำบลนากลาง
ทิศตะวันออก ติดต่อกับ บ้านหนองฉิมพัฒนา หมูที่ 14 ตำบลนากลาง
ทิศใต้  ติดต่อกับ ติดต่อกับ บ้านวังเซียม หมู่ที่ 5 ตำบลฝั่งแดง
ทิศตะวันตก ติดต่อกับ บ้านหนองหญ้าปล้อง หมู่ที่ 11 ตำบลนากลาง

 ประวัติ 
 วันที่ 31 พฤษภาคม 2509 หมู่บ้านกกค้อ หมู่ที่ 5,หมู่ที่ 17 ได้ครอบคลุมในเขตสุขาภิบาลนากลางทั้งหมู่บ้าน
 วันที่ 23 มีนาคม 2549  แยกพื้นที่หมู่บ้านกกค้อ หมู่ที่ 3 มาตั้งเป็น หมู่บ้านหนองฉิมพัฒนา หมู่ที่ 14 ตำบลนากลาง
 วันที่ 21 พฤษภาคม 2550 แยกพื้นที่หมู่บ้านกกค้อ หมู่ที่ 1 มาตั้งเป็น หมู่บ้านสุขสวัสดิ์พัฒนา หมู่ที่ 16 ตำบลนากลาง

 ประชากร 
จำนวนประชากรในเขตหมู่บ้านกกค้อ พ.ศ. 2560
 หมู่ที่  ชื่อหมู่บ้าน  จำนวนประชากรชาย  จำนวนประชากรหญิง  รวม  จำนวนบ้าน 1  บ้านกกค้อ+ชุมชนโคกสีกา  <center>438<center>  <center>416<center><center>854<center> <center>426<center> 3  บ้านกกค้อ  <center>279<center><center>296<center><center>575<center><center>262<center>รวม —7177121,429688

 การขนส่ง 
ทางถนน
  ทางหลวงแผ่นดินหมายเลข 210 (ถนนอุดร-เลย)
 ถนนบูรพาราม
 ถนนชัยพฤกษ์สุนทร
 ถนนประชาอุทิศ
 ถนนจันทบาลสาทก
 ถนนประชาอุทิศ
 ถนนสุขประศาสตร์

 สภาพทางสังคม 
 การศึกษา 
โรงเรียนอนุบาล/ประถม/มัธยม(ขยายโอกาศ) จำนวน 2 แห่ง ได้แก่
 โรงเรียนบ้านกกค้อกกโพธิ์ ที่ตั้ง หมู่ที่ 10 บ้านโพธิ์แก้ว
 โรงเรียนเทศบาล 1 นากลาง 
 สถาบันและองค์กรทางศาสนา 
ผู้นับถือศาสนาพุทธ ร้อยละ 99.00 ของจำนวนประชากรทั้งหมด
ผู้นับถือศาสนาอิสลาม ร้อยละ 0.01 ของจำนวนประชากรทั้งหมด
ผู้นับถือศาสนาคริสต ร้อยละ 0.01 ของจำนวนประชากรทั้งหมด
 วัด/สำนักสงฆ์ นิกาย มหานิกาย 
 วัด/สำนักสงฆ์ นิกาย มหานิกาย 
จำนวน 1 แห่ง
 วัดบูรพาราม

 วัด/สำนักสงฆ์ นิกาย ธรรมยุต 
จำนวน 2 แห่ง
วัดป่ากกค้อ
วัดป่าศรีพันธ์ภูวงศ์

 เศรษฐกิจ 
 อาชีพหลัก 
 ประชาชนส่วนใหญ่ทำเกษตรกรรม ร้อยละ 90
 อาชีพค้าขาย/ธุรกิจพาณิชย์ ร้อยละ 5
 อาชีพรับจ้างและอื่นๆ ร้อยละ 5
 สถานประกอบการด้านพาณิชยกรรม 
 สถานีบริการน้ำมัน จำนวน 2 แห่ง
 ตลาดสดเทศบาล จำนวน 2 แห่ง
 ตลาดไนซ์ พลาซ่า จำนวน 1 แห่ง
 ที่พัก จำนวน 1 แห่ง
 สถานประกอบการเทศพาณิชย์ 
 ธนาคาร จำนวน 5 แห่ง
 การอุตสาหกรรม 
 โรงงานขนาดเล็ก ได้แก่ โรงสีข้าว โรงงานน้ำแข็ง โรงผลิตน้ำดื่ม โรงเลื่อย
# ช้างตระกูลอิศวรพงศ์
ช้างตระกูลอิศวรพงศ์ เป็นหนึ่งช้างเผือกสี่ตระกูลซึ่งสร้างโดยมหาเทพ พระอิศวรในวิชาไตรเทพของศาสนาพราหมณ์ โดยตำราพระคชศาสตร์ และตำรานารายณ์ประทมสินธุ์ ได้กล่าวถึงการกำเนิดช้างมงคลว่า พระนารายณ์บรรทมบนเกษียรสมุทร บังเกิดดอกบัวจากพระอุทรมี 8 กลีบ 173 เกสร จึงนำไปถวายพระอิศวร ที่เขาไกรลาศ พระอิศวรแบ่งเกสรดอกบัวนั้นประทานแก่พระองค์เอง พระอิศวร รับเกสรไว้ 8 เกสร  ประทานแก่ พระพรหม จำนวน 24 เกสร ประทานแก่ พระวิษณุ หรือพระนารายณ์ จำนวน 8 เกสร และประทานแก่พระอัคคีหรือพระเพลิง จำนวน 135 เกสร

 ความเชื่อที่เล่ามาจากอดีต 
พระอิศวร พระพรหม พระวิษณุ และพระเพลิง มหาเทพทั้ง 4 ต่างสร้างช้างเผือกตระกูลต่าง ๆ 4 ตระกูล จากเกสรดอกบัวนั้นดอกบัวให้เป็นโลก พระพรหม พระอิศวร พระวิษณุและพระอัคนี มหาเทพทั้ง 4 ทรงเนรมิตช้างจากกลีบและเกสรบัว ที่พระนารายณ์ประทาน และสามารถแบ่งช้างมงคลเป็น 4 ตระกูล ตามนามแห่งเทพผู้ให้กำเนิด คือ

 บังเกิดช้างตระกูลอิศวรพงศ์ 
ช้างตระกูลอิศวรพงศ์ สร้างขึ้นโดย พระอิศวร อันพระอิศวรให้บังเกิดด้วยเกสรประทุมชาติ์ ช้างตระกูลนี้ พระอิศวรเป็นเจ้าให้บังเกิดชาติ์กระษัตริย์ ชื่อว่าอิศวรพงศ์สมบูรณ์ด้วยลักษณะ เนื้อดำสนิทผิวเนื้อละเอียดเกลี้ยง งาทั้ง 2 งาใหญ่ขึ้นเสมอกัน เท้าใหญ่ น้ำเต้ากลม โขมดสูง งวงเรียวเป็นต้นปลาย ปากดุจพวยสังข์ คอกลม เมื่อเดินนั้นยกคอ หลังเป็นคันธนู ท้ายเป็นสุกร ผนฎท้องตามวงหลัง อกใหญ่ หน้าสูงกว่าท้าย เท้าหน้าทั้ง 2 อ่อน เท้าหน้าหลังเรียวรัดฝักบัวกลม หางเป็นข้อห่วง สนับงาเป็น 2 ชั้น ขนับเสมอมิได้พร่อง หูใหญ่ช่อม่วงยาวข้างขวามีใบหูอ่อนนุ่มมีขนมากกว่าข้างซ้าย หน้าใหญ่ สรรพงามพร้อมต้องด้วยลักษณะช้างตระกูลนี้เมื่อมาสู่พระบารมีย่อมให้เกิดความเจริญรุ่งเรืองทั้งทางวัตถุและวิทยาการต่าง ๆ พระอิศวรได้สร้าง 

 ช้างชนิดต่าง ๆ ที่พระอิศวร ทรงสร้าง 

อัฐคชาธาร อันพระอิศวรเป็นเจ้าให้บังเกิดด้วยเกสรประทุมชาติ์หรือด้วยเกสรดอกบัวทั้ง 8 เกสร บังเกิดช้างทั้ง 8 คือ เกสรที่ 

 1. อ้อมจักรวาฬ เกสรหนึ่งทิ้งออกไปให้บังเกิดเป็นช้างหนึ่งชื่อว่า อ้อมจักรวาฬ งาซ้ายเสมอหน้างวง งาขวากอดงวงทับบนงาซ้ายหนิดหนึ่ง

 2. คชกรรณหัษดี เกสรหนึ่งทิ้งออกไปให้บังเกิดช้างหนึ่งชื่อว่า คชกรรณหัษดี งาขวาโอบงวงบน งาซ้ายอ้อมขึ้นไพรปาก งาซ้ายโอบงวงไปใต้งาขวา ปลายงาขึ้นไพรปากเสมอกัน ชนช้างดีมีอานุภาพมาก

 3. เอกทันต์ เกสรหนึ่งทิ้งออกไปให้บังเกิดเป็นช้างหนึ่งชื่อว่า เอกทันต์ งางอกแต่เพดาน งางอนขึ้นขวา ยกงวงช้างขวางงาอยู่ซ้าย ยกงวงไปซ้ายงาอยู่ขวา มีกำลังมาก พันช้างจึงจะสู้เอกทันต์ตัวเดียวได้ แทงเงาตาย เป็นพาหนะแห่งพระอินทร์ เทพคชนาคไปรักษาไว้ป่าพ้นคนเห็น

 4. กาฬทันต์หัษดี เกสรหนึ่งทิ้งออกทิ้งไปให้บังเกิดเป็นช้างหนึ่งชื่อว่า กาฬทันต์หัษดี มีกาย งา เล็บ ตา ดำทั่วสารพางค์

 5. จัตุศก เกสรหนึ่งทิ้งออกไปให้บังเกิดเป็นช้างหนึ่งชื่อว่า จัตุศก โขมดสูงงาทั้ง 2 ช้าง แต่ละข้างนั้น ต้นกลมกล่อมดีปลายเป็น 2 งาทั้งซ้าย ขวา เป็น 4 งา

 6. โรมทันต์ เกสรหนึ่งทิ้งออกไปให้บังเกิดเป็นช้างหนึ่งชื่อว่า โรมทันต์ ต้นงาขวาทับต้นงาซ้าย มีกำลังมาก ถ้าพระยาองค์ใดได้ขี่ปราบศัตรู ๆ แลเห็นก็พ่ายแพ้

 7. สิงหชงฆ์ เกสรหนึ่งทิ้งออกไปให้บังเกิดเป็นช้างหนึ่งชื่อว่า สิงหชงฆ์ เท้าหลังดำดุจสิงหราช

 8. จุมปราสาท เกสรหนึ่งทิ้งออกไปให้บังเกิดเป็นช้างหนึ่งชื่อว่า จุมปราสาท ปลายงามีรัศมีอันแดง
# นารา เทพนุภา
นารา เทพนุภา (เกิด 15 กันยายน พ.ศ. 2539) เป็นนักแสดงชาวไทย เข้าสู่วงการและมีผลงานแรกที่เป็นที่รู้จักจากบทบาท ดีจัง ใน น้องใหม่ร้ายบริสุทธิ์  จบการศึกษาชั้นมัธยมศึกษาจากโรงเรียนพระปฐมวิทยาลัย และปริญญาตรีคณะสื่อสารมวลชน มหาวิทยาลัยรามคำแหง

 ประวัติ 
นาราเข้าสู่เส้นทางบันเทิงจากการได้คัดเลือกเป็น นักแสดง 1 ใน 8 แก๊งน้องใหม่ ละคร "น้องใหม่ร้ายบริสุทธิ์" ทางช่อง 3 จากการคัดเลือกของ อรุโณชา ภาณุพันธุ์ ผู้จัดละครค่ายบรอดคาซท์ฯเปิดเส้นทางก่อนจะดัง “นารา เทพนุภา” สาวสวยยิ้มเก่ง ต่อมาเธอเริ่มมีชื่อเสียงเรื่อยๆจากผลงานในอีกหลายด้านทั้งด้านการแสดงและการถ่ายแบบ

พ.ศ. 2556 นาราได้มีโอกาสได้รับบท นารา แสดงคู่กับ โทนี่ รากแก่น และ เฉลิมพล ทิฆัมพรธีรวงศ์ ในภาพยนตร์เรื่อง ฤดูที่ฉันเหงา ของสหมงคลฟิล์ม อินเตอร์เนชั่นแนล

 ผลงาน 
 ละครโทรทัศน์ 
ปี พ.ศ.เรื่องบทบาทออกอากาศ 2558 กลกิโมโน เรืองนภาช่อง 3 2560 หลงไฟ เมทินี (เม)  จีเอ็มเอ็ม 25 2561 ยุทธการปราบนางมาร ปภาดา (ดา) 2562 ก่อนอรุณจะรุ่ง อาทิตยา/อุษาแสง 2563 อุ้มรักเกมลวง กระต่ายช่องวัน 31 2565 บุพเพร้อยร้าย เอวา (รับเชิญ)ช่อง 3 เอชดี

 ซีรีส์ 
ปี พ.ศ.เรื่องช่องบทบาท2556-2559น้องใหม่ร้ายบริสุทธิ์ช่อง 3ดีจัง2558ขวัญผวา GMM25ยูนะ2559Club Friday The Series 7 เหตุเกิดจากความรัก ตอน รักลองใจ พิณสุดา (พิณ)Love Songs Love Series ตอน พรหมลิขิต ดาวรุ่นพี่ Secret Love Season 2 ตอน My Lil Boy 2 ช่องวัน 31 เมริน 2560Love Songs Love Series To Be Continued ตอน พรหมลิขิต GMM25 ดาวClub Friday To Be Continued ตอน รักลองใจพิณสุดา (พิณ)Club Friday The Series 9 รักครั้งหนึ่ง ที่ไม่ถึงตาย ตอน รักของอาเซ กุ๊กไก่ 2561Mint To Be นายนั่นแหละ… คู่แท้ของฉัน แบมแบม The Judgement Like..ได้เรื่อง ส้ม 2563The Secret เกมรัก เกมลับ LINE TV ทราย2564เดอะ เดบิวต์..อวสานไอดอลวีทีวียูอิ2565Sing Again รักอีกครั้งTrue Asian More, TrueID,NETFLIX เปียโน2566The Box กล่องหลอน ซ่อนตายทรูโฟร์ยูมินต์2567Club Friday The Series Hot Love Issue เรื่องรัก เรื่องร้อน ตอน เรื่องใหม่กับแฟนเก่าช่องวัน 31ยิหวา

 ละครซิตคอม 
 ปี  เรื่อง  ออกอากาศ  บทบาท  หมายเหตุ 2561 - 2563ระเบิดเถิดเทิงซอยข้าใครอย่าแตะช่องเวิร์คพอยท์สปอยล์นักแสดงหลัก 2561สุภาพบุรุษสุดซอยช่องวัน 31 มะเหมี่ยว  รับเชิญ2564ตลกหกฉากช่องเวิร์คพอยท์นารารับเชิญบางตอนมันนี่ที่รักไทยพีบีเอสแอม

 ภาพยนตร์ 
ปี พ.ศ.เรื่องบทบาท2556ฤดูที่ฉันเหงานารา (นักเรียนมัธยม)2567ตาคลี เจเนซิสเฌอ

 รางวัล 
ปี พ.ศ.รางวัลสาขาผลการตัดสิน2561Thailand Fever Awards 2017 ครั้งที่ 4รางวัลนักแสดงสมทบหญิงฟีเวอร์ ฟีเวอร์ อวอร์ด 2017 อั้ม คว้า นักแสดงนำหญิง!! เอส-ดีเจฉอด กวาด 4 รางวัล
# เกาะรอสส์
เกาะรอสส์  เป็นที่เกิดจากภูเขาไฟ 4 ลูกในทะเลรอสส์ อ่าวแมคเมอร์โดนอกชายฝั่งวิกตอเรียแลนด์ ในทวีป

 ภูมิศาสตร์ 
การที่พืดน้ำแข็งขยายตัวอยู่เรื่อย ๆ จึงทำให้ในบางครั้งเกาะนี้ถูกรวมเป็นส่วนหนึ่งของทวีปแอนตาร์กติกา เกาะนี้มีพื้นที่ประมาณ 2,460 ตารางกิโลเมตร และมีพื้นที่บนเกาะเพียงไม่กี่แห่งที่ไม่มีหิมะและน้ำแข็งมาปกคลุม เกาะนี้เป็นที่ตั้งของภูเขาไฟเอเรบัส (3,794 ม.) ซึ่งเป็นภูเขาไฟมีพลังที่อยู่ใต้สุดของโลก รวมถึงภูเขาไฟดับสนิทอย่างภูเขาเทอร์เรอร์ (3,230 ม.) กัปตันเจมส์ คลาร์ก รอสส์ นำชื่อเรือหลวงเอเรบัส และเรือหลวงเทอร์เรอร์ มาตั้งชื่อภูเขา 2 ลูกนี้ พื้นที่สูงเป็นอันดับ 3 ของเกาะคือภูเขาเบิร์ด

ถึงเกาะนี้จะเป็นเกาะที่ค่อนข้างเล็ก แต่มันเป็นเกาะที่สูงที่สุดเป็นอันดับ 6 ของโลก และเป็นเกาะที่สูงที่สุดในทวีปแอนตาร์กติกา

 การค้นพบ 
เจมส์ คลาร์ก รอสส์พบเกาะนี้ใน พ.ศ. 2383 ต่อมาโรเบิร์ต ฟอลคอน สกอตต์ ได้นำชื่อท้ายของรอสส์มาตั้งชื่อเกาะเพื่อเป็นการให้เกียรติ เกาะรอสส์มักใช้เป็นฐานสำหรับการสำรวจแอนตาร์กติกา เนื่องจากมันเป็นเกาะใต้สุดที่สามารถแล่นเรือเข้าไปได้ กระท่อมที่คณะสำรวจของโรเบิร์ต ฟอลคอน สกอตต์ และเออร์เนสต์ แชคเคิลตันสร้างยังคงอยู่บนเกาะและถูกเก็บรักษาไว้เป็นสถานที่ทางประวัติศาสตร์ ทุกวันนี้เกาะรอสส์เป็นที่ตั้งของฐานสกอตต์ของนิวซีแลนด์ และสถานีแมคเมอร์โดโครงการแอนตาร์กติกของสหรัฐ ซึ่งเป็นที่ตั้งถิ่นฐานที่ใหญ่ที่สุดในแอนตาร์กติกา กรีนพีซเริ่มจัดตั้งฐานเวิลด์พาร์กบนเกาะและดำเนินงานเป็นเวลา 5 ปี ตั้งแต่ พ.ศ. 2530 − 2535

 การอ้างสิทธิ 
เกาะรอสส์อยู่ในรอสส์ดีเพนเดนซี ที่อ้างสิทธิโดยนิวซีแลนด์

 ระเบียงภาพ
# โทมัส อาร์. มาร์แชลล์
โทมัส ไรลีย์ มาร์แชลล์ (14 มีนาคม พ.ศ. 2397 - 1 มิถุนายน พ.ศ. 2468) เป็นนักการเมืองชาวอเมริกัน ดำรงตำแหน่งเป็นรองประธานาธิบดีแห่งสหรัฐอเมริกาคนที่ 28 ระหว่าง พ.ศ. 2456 ถึง 2464 ในสมัยประธานาธิบดี วูดโรว์ วิลสัน
# เกออร์ค ฟรีดริช เจ้าชายแห่งปรัสเซีย
เกออร์ค ฟรีดริช แฟร์ดีนันท์ เจ้าชายแห่งปรัสเซีย  เป็นประมุขแห่งราชวงศ์โฮเอินท์ซ็อลเลิร์นสาขาปรัสเซียองค์ปัจจุบัน ซึ่งในอดีตเคยเป็นราชวงศ์ที่ปกครองจักรวรรดิเยอรมันและราชอาณาจักรปรัสเซีย เขาเป็นทายาทรุ่นที่ 4 ในจักรพรรดิวิลเฮ็ล์มที่ 2 ไคเซอร์องค์สุดท้ายแห่งจักรวรรดิเยอรมัน ซึ่งสละราชบัลลังก์หลังเยอรมนีพ่ายแพ้ในสงครามโลกครั้งที่หนึ่ง

 ประวัติ 
เจ้าชายเกออร์ค ฟรีดริช เจ้าชายแห่งปรัสเซีย ประสูติเมื่อวันที่ 10 มิถุนายน พ.ศ. 2519 เป็นพระโอรสพระองค์ใหญ่ในเจ้าชายลูอี แฟร์ดีนันท์ แห่งปรัสเซีย กับเคาน์เตสโดนาทาแห่งคาสเทิล-รือเดินเฮาเซิน โดยพระองค์มีพระขนิษฐา 1 พระองค์ คือ เจ้าหญิงซิซิลีแห่งปรัสเซีย โดยหลังจากที่พระบิดาของพระองค์สิ้นพระชนม์ พระองค์และพระขนิษฐาอยู่ภายใต้การดูแลของพระอัยกา คือ เจ้าชายลูอี แฟร์ดีนันท์ เจ้าชายแห่งปรัสเซีย ทั้งนี้ทรงมีศักดิ์เป็นพระปนัดดาในเจ้าชายวิลเฮล์ม มกุฎราชกุมารแห่งปรัสเซีย พระราชโอรสในจักรพรรดิวิลเฮล์มที่ 2 แห่งเยอรมนี สมเด็จพระจักรพรรดิไคเซอร์องค์สุดท้ายแห่งจักรวรรดิเยอรมันและพระมหากษัตริย์รัชกาลสุดท้ายแห่งราชอาณาจักรปรัสเซีย

พระองค์กลายเป็นเจ้าชายพระประมุขแห่งปรัสเซียเมื่อวันที่ 26 กันยายน พ.ศ. 2537 เนื่องจากพระอัยกาสิ้นพระชนม์ แต่พระองค์ก็ทรงพร้อมเสมอ เนื่องจากตลอดเวลาที่ประทับกับพระอัยกานั้น พระอัยกาทรงสอนการทรงงานต่าง ๆ ในฐานะพระประมุขแห่งราชวงศ์

 เสกสมรส 
เจ้าชายเกออร์ค ฟรีดริช เจ้าชายแห่งปรัสเซีย ทรงเสกสมรสกับเจ้าหญิงโซฟีแห่งอีเซนแบร์ก เมื่อวันที่ 25 สิงหาคม พ.ศ. 2554 และร่วมเฉลิมฉลองทั่วประเทศในวันที่ 27 สิงหาคม พ.ศ. 2557 ซึ่งเป็นวันครบรอบการสถาปนาราชวงศ์โฮเฮนโซเลิร์นของเยอรมนีปีที่ 950 โดยพิธีเสกสมรสนั้นได้เผยแพร่ไปในช่องโทรทัศน์โดยหลังจากเสกสมรสแล้ว ราชวงศ์โฮเฮนโซเลิร์น มีพระนามและพระอิสริยยศคือ เจ้าหญิงพระชายาแห่งปรัสเซีย ทั้ง 2 มีพระบุตรดังนี้
 เจ้าชายคาร์ล แฟร์ดีนันท์
เจ้าชายหลุยส์ แฟร์ดีนันท์
เจ้าหญิงเอ็มมา มารี
เจ้าชายเฮนริช
ทั้งนี้เจ้าชายเกออร์คยังทรงมีสิทธิ์ในการสืบราชบัลลังก์สหราชอาณาจักรเนื่องด้วยสืบเชื้อสายมาจากเจ้าหญิงวิกตอเรีย พระราชกุมารี พระราชธิดาพระองค์ใหญ่ในสมเด็จพระราชินีนาถวิกตอเรียแห่งสหราชอาณาจักร โดยทรงอยู่อันดับที่ 170

ฐานันดรและยศ 
110px 10 มิถุนายน พ.ศ. 2519 – 26 กันยายน พ.ศ. 2537: เจ้าชายเกออร์ค ฟรีดริช แห่งปรัสเซียGenealogisches Handbuch des Adels, Fürstliche Häuser Band XIV. "Haus Preussen". C.A. Starke Verlag, 1991, p. 123, 146. 
26 กันยายน พ.ศ. 2537 – ปัจจุบัน: เจ้าชายเกออร์ค ฟรีดริช เจ้าชายแห่งปรัสเซียEilers, Marlene. Queen Victoria's Descendants. Rosvall Royal Books, Falkoping, Sweden, 1997. pp. 16-17, 123, 172. Willis, Daniel. The Descendants of King George I of Great Britain. Clearfield, Baltimore, US, 2002, pp. 688-689. 
 ในเอกสารทางการ: 10 มิถุนายน พ.ศ. 2519 – ปัจจุบัน: นายเกออร์ค ฟรีดริช เจ้าชายแห่งปรัสเซีย อาร์มประจำราชวงศ์

 พงศาวลี 

</center>
# สงครามเรียลลิตี้ระห่ำเมือง
กอร์ยาชีโนวัสติ  หรือชื่อในภาษาไทยคือ สงครามเรียลลิตี้ระห่ำเมือง เป็นภาพยนตร์แนวโลดโผนระทึกขวัญจากประเทศรัสเซีย กำกับโดยผู้กำกับภาพยนตร์ชาวสวีเดน  Anders Banke โดยภาพยนตร์สร้างใหม่จากภาพยนตร์ฮ่องกงในปี 2004 เรื่อง ปล้นถึงลูกถึงคน โดย ตู้ ฉีฟง
 แหล่งข้อมูลอื่น 
 
 Newsmakers at Rotten Tomatoes
 Newsmakers at AllRovi
 Newsmakers at Box Office Mojo
 Newsmakers at Internet Movie Firearms Database
 Watch Trailer.
หมวดหมู่:ภาพยนตร์รัสเซีย
หมวดหมู่:ภาพยนตร์สวีเดน
หมวดหมู่:ภาพยนตร์ที่มีฉากในมอสโก
หมวดหมู่:ภาพยนตร์ที่มีฉากในประเทศรัสเซีย
# เจ้าชายลูอี แฟร์ดีนันท์แห่งปรัสเซีย (ค.ศ. 1944–1977)
เจ้าชายลูอี แฟร์ดีนันท์ อ็อสคาร์ คริสทีอัน เจ้าชายแห่งปรัสเซีย  หรือนิยมเรียกว่า เจ้าชายลูอี แฟร์ดีนันท์ที่ 2 (Louis Ferdinand II) เป็นพระโอรสของเจ้าชายลูอี แฟร์ดีนันท์ เจ้าชายแห่งปรัสเซีย ทำให้มีศักดิ์เป็นพระราชปนัดดา(เหลน)ในจักรพรรดิวิลเฮ็ล์มที่ 2 แห่งเยอรมนี

 พระประวัติ 
เจ้าชายลูอี แฟร์ดีนันท์แห่งปรัสเซีย ประสูติเมื่อวันที่ 25 สิงหาคม ค.ศ. 1944 เป็นพระโอรสใน  เจ้าชายลูอี แฟร์ดีนันท์ เจ้าชายแห่งปรัสเซีย และ แกรนด์ดัชเชสคิรา คิริลลอฟนาแห่งรัสเซีย พระองค์เป็นพระนัดดาใน เจ้าชายวิลเฮล์ม มกุฎราชกุมารแห่งปรัสเซีย และเป็นพระราชปนัดดาใน จักรพรรดิวิลเฮล์มที่ 2 แห่งเยอรมนี โดยทรงมีพระนามลำลองในพระประยูรญาติว่า ลูลู่ ในปี ค.ศ. 1967 อาสาเข้ารับราชการในกองทัพเยอรมันตะวันตก (Bundeswehr) โดยมีเป้าหมายเพื่อเป็นเจ้าหน้าที่สำรอง ในปี ค.ศ. 1972 ทรงเริ่มฝึกงานที่ธนาคารและยังคงรับราชการทางทหาร

 เสกสมรส 
พระองค์ทรงเสกสมรสกับ เคาน์เตสโดนาทาแห่งแคชเทล-รูเดนฮุสเซน เมื่อวันที่ 24 พฤษภาคม ค.ศ. 1975 โดยมีพระบุตร 2 พระองค์ดังนี้
เกออร์ค ฟรีดริช เจ้าชายแห่งปรัสเซีย
เจ้าหญิงเซซิลีแห่งปรัสเซีย

ต่อมาทั้ง 2 ทรงหย่าขาดจากการ พระชายาได้เสกสมรสใหม่กับ ดยุกฟรีดริช ออกัสแห่งโอลเดนบูร์ก ซึ่งพระสวามีใหม่ของอีตพระชายาของพระองค์ทรงเคยเป็นอดีตพระสวามีใน เจ้าหญิงมารี ซิซิลแห่งปรัสเซีย พระเชษฐภคินีในพระองค์นั่นเอง  และพระองค์ไม่เสกสมรสใหม่

 สิ้นพระชนม์ 
ในปี ค.ศ. 1977 พระองค์ทรงมีส่วนเกี่ยวข้องกับอุบัติเหตุร้ายแรงระหว่างการซ้อมรบทางทหารเมื่อพระองค์ทรงถูกตรึงระหว่างรถสองคัน แม้ว่าขาของพระองค์ด้วนจากอุบัติเหตุ ต่อมาหลายสัปดาห์พระองค์ทรงทรมานกับการบาดเจ็บและสิ้นพระชนม์เมื่อวันที่เมื่อวันที่ 11 กรกฎาคม ค.ศ. 1977 ในเบรเมิน ขณะมีพระชันษา 32 ปี พระโอรสและพระธิดาของพระองค์นั้นได้ไปประทับอยู่กับ เจ้าชายลูอี แฟร์ดีนันท์ เจ้าชายแห่งปรัสเซีย พระบิดา และตำแหน่ง เจ้าชายพระประมุชแห่งปรัสเซีย จึงตกไปเป็นของพระโอรส คือ เจ้าชายกียอร์ก ฟรีดริช เจ้าชายแห่งปรัสเซีย เมื่อพระบิดาของพระองค์สิ้นพระชนม์ในปี ค.ศ. 1994
# นิก รอบินสัน
นิโคลัส จอห์น "นิก" รอบินสัน  เกิด 22 มีนาคม ค.ศ. 1995 เป็นนักแสดงชาวอเมริกัน ตอนที่เขายังเด็กได้แสดงละครเวทีเรื่อง อะคริสต์มาสแครอล และ Mame (ทั้งสองเรื่องในปี ค.ศ. 2008) หลังจากนั้นแสดงในรายการซิตคอมทางโทรทัศน์เรื่อง Melissa & Joey (2010–2015) เขายังรับบทสมทบในภาพยนตร์นวนิยายวิทยาศาสตร์เรื่อง จูราสสิค เวิลด์ (2015) ซึ่งถือเป็นหนึ่งในภาพยนตร์ที่ทำรายได้สูงสุดตลอดกาล เขายังรับบทในเรื่อง The Kings of Summer (2013), The 5th Wave (2016) และ Everything, Everything (2017) จนในปี 2018 รอบินสันแสดงในบท ไซมอน สเปียร์ ในภาพยนตร์ดราม่ารักตลก เรื่อง อีเมลลับฉบับ, ไซมอน

ผลงานภาพยนตร์
ภาพยนตร์
 ปี ค.ศ. เรื่อง บทบาท หมายเหตุ 2555 ฟรีเนมีส์ เจค โลแกน 2556 ราชาแห่งฤดูร้อน โจ ทอย2558 จูราสสิค เวิลด์ แซค มิทเชล เป็นชาลี ชาร์ลี มิลส์ 2559 คลื่นลูกที่ 5 เบน พาริช2017 คอง: เกาะกะโหลก แขกรับเชิญ #2 จี้ ทุกอย่าง ทุกอย่าง ออลลี่ ไบร์ท คริสตัล เทย์เลอร์ อ็อกเบิร์น 2561 อีเมลลับฉบับ, ไซมอน ไซมอน สไปร์2019 เนทีฟ ซัน แจน เออร์โลน แปลกแต่จริง ฟิลลิป เชส 2563 เงาในเมฆา สตู เบ็คเคลล์ 2021 เส้นทางสายไหม รอสส์ อุลบริชท์2023 แดมเซล เจ้าชายเฮนรี่ การถ่ายทำ

โทรทัศน์
 ปี ค.ศ. เรื่อง บทบาท หมายเหตุ2553–2558เมลิสสา & โจอี้ไรเดอร์ สแกนลอนหน้าที่หลัก2012อาณาจักรทางเดินริมทะเลโรว์แลนด์ สมิธตอน: "บลูเบลบอย"2563–2564 รักวิคเตอร์ไซมอน สไปร์ดารารับเชิญพิเศษและโปรดิวเซอร์ (ซีซัน 1–2)2020อาจารย์ท่านหนึ่งอีริค วอล์กเกอร์บทบาทหลัก; ละคร2021สาวใช้ฌอนบทบาทหลัก; ละคร
# อินดิเพนเดนต์สปิริตอะวอดส์
ฟิล์มอินดิเพนเดนต์สปิริตอะวอดส์ ( เดิมชื่อ FINDIE (Friends of Independents Awards)) หรือที่มักรู้จักกันในชื่อ รางวัลสปิริต (Spirit Awards), ก่อตั้งในปี ค.ศ. 1984 (พ.ศ. 2527) , เป็นรางวัลที่มอบให้กับผู้สร้างภาพยนตร์อิสระ provides alternative start date as 1986, not 1984 แต่เดิมผู้ชนะได้รับรางวัลรูปทรงปิรามิดแก้วอะคริลิก (acrylic glass pyramids) ที่มีเชือกรองเท้าผูกอยู่ ซึ่งแทนความหมายถึงงบประมาณไม่มากนักของภาพยนตร์อิสระ การมอบรางวัลนี้ตั้งแต่ปี ค.ศ. 2006 (พ. ศ. 2549) เป็นต้นมา ผู้ชนะได้รับรางวัลถ้วยรางวัลรูปทรงนกที่มีปีกกางออกนั่งอยู่บนยอดเสาที่มีเชือกผูกรองเท้า (จากการออกแบบเดิม) ห่อหุ้มรอบเสาไว้ 
 
ในปี 1986 พิธีมอบรางวัลได้เปลี่ยนชื่อเป็น อินดิเพนเดนท์สปิริตอะวอร์ด ปัจจุบันใช้ชื่อว่า ฟิล์มอินดิเพนเดนท์สปิริตอะวอร์ด โดยมีการบริหารจัดการพิธีการและกิจกรรมต่างๆ โดยองค์การที่ชื่อ Film Independent ซึ่งเป็นองค์การไม่แสวงหาผลกำไร องค์การนี้ยังเป็นผู้จัดเทศกาลภาพยนตร์ลอสแอนเจลิส (Los Angeles Film Festival) อีกด้งย ภารกิจหลักขององค์การ คือ ความป็นเลิศของความเป็นอิสระในการเล่าเรื่องด้วยภาพ (visual storytelling) และสนับสนุนชุมชนศิลปินที่มีความหลากหลายของคน นวัตกรรม และเอกลักษณ์ของวิสัยทัศน์ สมาชิกขององค์การนี้เป็นผู้ตัดสินใจโดยการลงมติเพื่อกำหนดผู้ชนะรางวัลสปิริตอะวอร์ด 

พิธีมอบรางวัลมีการจัดขึ้นที่สถานที่จอดรถ แถบชายทะเลในเมืองn แซนตามอนิกา, รัฐแคลิฟอร์เนีย โดยปรกติจัดในหนึ่งวันก่อนงานมอบรางวัลอะแคเดมีอะวอร์ด (ตั้งแต่ปี 1999 เดิมทีจัดในวันเสาร์) 
มีการถ่ายทอดสดพิธีการมอบรางวัลทางเครือข่ายแพร่ภาพ IFC สหรัฐอเมริกา . Citation supporting televised on IFC in 2011. และทาง Hollywood Suite  ในประเทศแคนาดาและ A+E ในลาตินอเมริกา 

พิธีมอบสปิริตอะวอร์ด ครั้งที่ 32 จัดโดย Independent Film มี Nick Kroll และ John Mulaney เป็นผู้พิธีกรนำเสนอหลัก ถ่ายทอดสดบนเครือข่าย IFC เมื่อวันเสาร์ที่ 25 กุมภาพันธ์ 2017 เวลา 14.00 น. มีการเผยแพร่ภาพสดทางบริการสตรีมมิงออนไลน์บนเว็บไซต์ Sundance Now พร้อมกับการทำ telecast , และมีเวอร์ชันออนดีมานต์บนเว็บไซต์ดังกล่าวด้วย

 ประเภทรางวัล

  สปิริตอะวอร์ด, Best Feature (ภาพยนตร์ยอดเยี่ยม)  
  สปิริตอะวอร์ด, Best Director (ผู้กำกับภาพยนตร์ยอดเยี่ยม)
  สปิริตอะวอร์ด, Best First Feature (ภาพยนตร์ฟิเจอร์แรกยอดเยี่ยม)
  สปิริตอะวอร์ด, Best Female Lead (นักแสดงนำหญิงยอดเยี่ยม)
  สปิริตอะวอร์ด, Best Male Lead (นักแสดงนำชายยอดเยี่ยม) 
  สปิริตอะวอร์ด, Best Supporting Female (นักแสดงสมทบหญิงยอดเยี่ยม)
  สปิริตอะวอร์ด, Best Supporting Male (นักแสดงสมทบชายยอดเยี่ยม)
  สปิริตอะวอร์ด, Screenplay (การเขียนบทยอดเยี่ยม)
  สปิริตอะวอร์ด, Best First Screenplay (การเขียนบทแรกยอดเยี่ยม)
  สปิริตอะวอร์ด, Best International Film (ภาพยนตร์ต่างประเทศยอดเยี่ยม)
 สปิริตอะวอร์ด, Best Documentary Feature (ภาพยนตร์สารคดียอดเยี่ยม)
  สปิริตอะวอร์ด, Cinematography (การถ่ายภาพยนตร์ยอดเยี่ยม)
  สปิริตอะวอร์ด, Best Editing (การตัดต่อภาพยนตร์ยอดเยี่ยม)
  สปิริตอะวอร์ด, รางวัล John Cassavetes
  สปิริตอะวอร์ด, รางวัล Robert Altman 

ประวัติ

ดูเพิ่ม
 American Cinematheque
 Carolyn Pfeiffer
 Julie Carmen
# พรรคไทยศรีวิไลย์
พรรคไทยศรีวิไลย์ (ชื่อย่อ: ทศล./TCL.) พรรคการเมืองที่จดแจ้งชื่อพรรคต่อ คณะกรรมการการเลือกตั้ง หรือ กกต. เป็นลำดับที่ 28/2561 เมื่อวันที่ 24 ตุลาคม พ.ศ. 2561 โดยมีมงคลกิตติ์ สุขสินธารานนท์ เลขาธิการภาคีเครือข่ายต่อต้านการทุจริตคอร์รัปชั่นแห่งชาติเป็นผู้ยื่นจดแจ้งชื่อพรรคข้อมูลพรรคการเมืองที่ยังดำเนินการอยู่ ณ วันที่ 1 ธันวาคม 2565

ในวันที่ 26 เมษายน พ.ศ. 2561 ทางพรรคไทยศรีวิไลย์ได้รับหนังสือจดแจ้งจัดตั้งพรรค หรือ พ.ก. ๗/๒ จาก กกต. เพื่อให้ทางพรรคดำเนินการจดทะเบียนพรรคอย่างเป็นทางการต่อไป 

ต่อมาในวันอาทิตย์ที่ 10 มิถุนายน พ.ศ. 2561 ที่ห้องประชุมวายุภักษ์ โรงแรมเซ็นทารา ศูนย์ราชการ พรรคไทยศรีวิไลย์ได้จัดประชุมใหญ่สามัญครั้งที่ 1 เพื่อเลือกหัวหน้าพรรค รองหัวหน้าพรรคและคณะกรรมการบริหารพรรคที่ประชุมมีมติเลือกนาย มงคลกิตติ์ สุขสินธารานนท์ เป็นหัวหน้าพรรคและนายณัชพล สุพัฒนะ หรือ มาร์ค พิทบูล เป็นรองหัวหน้าพรรค พรรคไทยศรีวิไลย์เลือก “มงคลกิตติ์” นั่งหัวหน้าพรรค โชว์ทุบหม้อข้าวประกาศนโยบายปราบโกงทั้งแผ่นดิน และได้ยื่นจดทะเบียนจัดตั้งพรรคต่อ กกต. เมื่อวันพฤหัสบดีที่ 23 สิงหาคม พ.ศ. 2561

ต่อมาในวันที่ 26 พฤษภาคม 2566 นายมงคลกิตติ์ได้ลาออกจากตำแหน่งหัวหน้าพรรคทำให้คณะกรรมการบริหารพรรคที่เหลือต้องพ้นจากตำแหน่งทั้งคณะ โดยนายมงคลกิตติ์ให้เหตุผลว่าขอเบรคการเมือง จากนั้นในวันที่ 17 ธันวาคม 2566 พรรคไทยศรีวิไลย์ได้จัดประชุมใหญ่สามัญประจำปี ครั้งที่ 4/2566 เพื่อเลือกตั้งคณะกรรมการบริหารพรรคชุดใหม่ ซึ่งที่ประชุมมีมติเลือกนายมงคลกิตติ์ ให้กลับมาดำรงตำแหน่งหัวหน้าพรรค ขณะที่ตำแหน่งเลขาธิการพรรคที่ประชุมมีมติเลือกนางสาวภคอร จันทรคณา และตำแหน่งโฆษกพรรคที่ประชุมมีมติเลือก ลูกศร อรศศิพัชร์ มามีเกตุรัตน์ อดีตนักแสดงชื่อดัง

หลังจากนั้นนายมงคลกิตติ์ได้ยื่นหนังสือลาออกจากสมาชิกพรรคไทยศรีวิไลย์ ทำให้พ้นจากตำแหน่งหัวหน้าพรรคและทำให้คณะกรรมการบริหารพรรคต้องพ้นจากตำแหน่งทั้งคณะ ในวันที่ 27 เมษายน 2567 ก่อนการประชุมใหญ่สามัญประจำปีของพรรคประชาธิปัตย์ นายมงคลกิตติ์ได้มาเข้าร่วมประชุมและโชว์บัตรสมาชิกพรรคประชาธิปัตย์ หลังจากไปสมัครสมาชิกพรรค ณ ที่ทำการพรรค เมื่อวันที่ 26 เมษายน และได้รับแต่งตั้งเป็นที่ปรึกษาหัวหน้าพรรคประชาธิปัตย์เมื่อวันที่ 23 พฤษภาคม

ต่อมาในวันที่ 29 มิถุนายน 2567 พรรคไทยศรีวิไลย์ได้จัดการประชุมใหญ่สามัญ ครั้งที่ 1/2567 เลือกตั้งคณะกรรมการบริหารพรรคชุดใหม่แทนชุดเดิมที่พ้นจากตำแหน่ง ซึ่งที่ประชุมมีมติเลือกนางสาวภคอรและนายอดิศร สังข์จันทร์ เป็นหัวหน้าพรรคและเลขาธิการพรรคตามลำดับ โดยนโยบายเร่งด่วนของพรรคคือการผลักดัน ร่างพระราชบัญญัติองค์การสงเคราะห์ทหารผ่านศึก แก้ไขเพิ่มเติมในส่วนของเงินผดุงเกียรติทหารให้เข้าสู่สภา

จากนั้นในวันที่ 10 ตุลาคม พ.ศ. 2567 นางสาวภคอรได้ยื่นหนังสือลาออกจากสมาชิกพรรค ทำให้พ้นจากตำแหน่งหัวหน้าพรรค และคณะกรรมการบริหารพรรคที่เหลือต้องพ้นจากตำแหน่งทั้งคณะ โดยมีแนวโน้มว่านางสาวภคอรจะไปร่วมทำกิจกรรมทางการเมืองกับพรรคประชาธิปัตย์

 กระแสวิจารณ์ 
ในโลกโซเชียลมีการแชร์ข้อความขอรับบริจาคของพรรคไทยศรีวิไลย์ จนมีกระแสวิพากษ์วิจารณ์กันมาก โดยในเพจ พรรคไทยศรีวิไลย์ ระบุว่า ”ร่วมบริจาคทุนได้ตามบัญชีนี้ครับ  พรรคการเมืองของประชาชน โดยประชาชน เพื่อประชาชน อย่างแท้จริง” ปรากฏว่ามีผู้มาแสดงความคิดเห็นจำนวนมาก  โดยส่วนใหญ่เป็นห่วงว่าการขอบริจาครูปแบบดังกล่าวเหมาะสมหรือไม่โซเชียลกระหึ่ม! ถามความเหมาะสม ‘ไทยศรีวิไลย์’ ขอบริจาคทุนพรรค แต่ในนามส่วนตัว

 ประวัติการทำงานในรัฐสภา 
 ครั้งที่ การเลือกตั้ง จำนวน ส.ส. สถานภาพพรรค นายกรัฐมนตรี หมายเหตุ 1.  2562  1 คน  ฝ่ายค้าน  พล.อ. ประยุทธ์ จันทร์โอชา
# กองทัพบกสหราชอาณาจักร
กองทัพบกสหราชอาณาจักร  เป็นกองกำลังภาคพื้นดินที่สำคัญของสหราชอาณาจักรซึ่งดูแลและควบคุมโดยกองทัพสหราชอาณาจักร ในปี พ.ศ. 2561 มีบุคลากรในกองทัพที่ประจำการอยู่ (เวลาเต็ม) มากถึง 81,000 คน และมีบุคลากรที่ไม่ประจำการ (ทำเป็นกะ) 27,000 คน

กองทัพบกสหราชอาณาจักรในยุคสมัยใหม่ก่อตั้งในปี พ.ศ. 2250 โดยยุคแรกเริ่มกองทัพบกอยู่ในชื่อว่า กองทัพอังกฤษ ซึ่งก่อตั้งในปี พ.ศ. 2203 คำว่า "กองทัพบกสหราชอาณาจักร" ได้รับแต่งตั้งชื่อในปี พ.ศ. 2250 หลังจากมีพระราชบัญญัติสหภาพ ระหว่างอังกฤษและสกอตแลนด์ บุคลากรในกองทัพบกสหราชอาณาจักรทุกคนจะต้องถวายสัตย์ปฏิญาณต่อพระมหากษัตริย์แห่งสหราชอาณาจักร ในฐานะที่พระองค์ทรงดำรงตำแหน่งผู้บัญชาการทหารสูงสุดแห่งกองทัพ ร่างพระราชบัญญัติว่าด้วยสิทธิพื้นฐานของพลเมือง ค.ศ. 1689 ได้กล่าวว่า กองกำลังที่จะรักษาพระองค์นั้นจะต้องได้รับอนุญาตจากมกุฎราชกุมาร ดังนั้น กองทัพบกสหราชอาณาจักรจึงไม่มีคำว่า "กองทัพในสมเด็จฯ" อย่างไรก็ตาม รัฐสภาได้มีการให้อนุมัติให้กองทัพออกพระราชบัญญัติกองกำลังทางทหาร ทุกๆ 5 ปี กองทัพบกสหราชอาณาจักรเป็นส่วนหนึ่งในการบริหารของกระทรวงกลาโหมสหราชอาณาจักร และต้องอยู่ใต้บัญชาการของเสนาธิการทหารบก

กองทัพบกสหราชอาณาจักรได้เคยเข้าร่วมมหาสงครามครั้งใหญ่ระดับโลกมาแล้วหลายสงคราม อาทิเช่น สงครามเจ็ดปี, สงครามนโปเลียน, สงครามไครเมีย และสงครามโลกครั้งที่หนึ่งและสอง การที่สหราชอาณาจักรชนะในมหาสงครามที่มีผลต่อการเปลี่ยนแปลงบนโลกนั้น ทำให้สหราชอาณาจักรมีความเป็นผู้นำทางด้านทหารและเสรษฐกิจอยู่ในระดับสูง หลังจากการสิ้นสุดของสงครามเย็นนั้น กองทัพบกสหราชอาณาจักรได้เข้าร่วมรบกับพื้นที่ที่ยังมีความขัดแย้งอยู่ร่วมกับกองทัพฝ่ายสัมพันธมิตร หรือไม่ก็ช่วยเหลือทางด้านทหารกับกองกำลังสหประชาชาติ

 เชิงอรรถ 
 หมายเหตุ